OpenLLM-France/wikimedia huggingface dataset:
# Triptiko

Tríptikoa (grezieratik τρίπτυχο, tri- «hiru» + ptychē «tolestu», hau da, «hirutan tolestuta», margolaritzan, hiru sailetan antolatutako arte-lana da. Normalean hiru taula dute, gontzez helduta. Horren arabera, poliptiko bat dela esan dezakegu. Normalean, erdiko taula handiena da eta alboetakoak txikiagoak izaten dira. Alboetakoak isterakoan, laugarren margolan bat ager daiteke, adibidez Jeronimo Boschen Atseginen baratzea isterakoan Munduaren sorrera ikus daiteke, edo babestuta gelditu behintzat. Alboetako lanek balio gutxiago izaten dute, erdikoa nagusia izanik. Dena dela, badira tamainuz hiru taula berdinak dituzten triptikoak.

## Historia

Nahiz eta etimologia greziarra izan, hitza beranduago sortu zen, Erdi Aroan alegia, antzinako erromatarren idazteko tableta batetik: ixten ziren hiru taula zituen. XV. eta XVI. mendeetan Flandiar margolaritzan formatu hau oso ohikoa izan zen. Dena dela, askotan ez dira hiru taulak gorde eta asko dira, aldiz, galdu direnak; hori da Pradoko museoan dagoen Roger van der Weydenen Gurutzetik eraistearen taularen kasua: jatorriz hiru ziren.
Margolanetatik kanpo triptikoaren diseinua beste motatako lanetan ere erabili izan da: bitxietan. zintzilikarietan, eskulturetan...
Gaur egun, margolaritza garaikidean, hiru margolan desberdinen triptikoak egiten dira baita ere, haien arteko lotura fisikorik gabe. Horrelakoak dira, adibidez, Aurelio Artetaren gerrari buruzkoa edo Gustavo de Maezturen Eusko lurra izenekoa. Elementu amankomuna gai orokorra da.

## Euskal Herriko triptikoak

* Zarautzeko Frantziskotarren komentuan Flandriatik 1577an ekarritako Jesusen bizitzari eszenak erakusten dira: Pazko Jaiotzea (ezkerreko atea), Pazko Maiatza (erdiko taulan) eta Berpiztea (eskuinean). Antonio Blocklandt-ek Zarautzera ekarri zuen.
* Gustavo de Maeztu Eusko lurra triptikoa egin zuen. Gernikako Batzarretxean erakusten da.
* Aurelio Artetak gerrari buruzko Gerraren triptikoa (1937) margotu zuen.

## Triptiko ospetsuak

* Rubensen Gurutziltzatzearen triptikoa, 1610.
* Hans Memlingen Memento mori, 1485.
* Ferdinand Wagnerren Triptikoa, 1927.
* Hugo van der Goesen Triptico portinari, 1476-1478.

## Ikus, gainera

* Diptiko
* Poliptiko

## Kanpo estekak

* Datuak: Q79218
* Multimedia: Triptychs / Q79218
# Tripwell

Tripwell, Eskoziako Shetland uhartediko herri bat da, Whalsay uhartean.

## Kanpo estekak

* Datuak: Q7843905
* Multimedia: Tripwell / Q7843905
# Triptofano

Triptofanoa (Trp) proteinen osagaia den aminoazido esentzialetako bat da, beraz dieta bidez hartu beharrekoa. Azido 2-amino-3-(1H-indol-3-il)propioniko honen formula kimikoa HO$_2$CCH$_2$(NH$_2$)CH$_2$(C$_8$NH$_6$) da eta UGG kodonaren bidez adierazten da.
Molekula hidrofobikoa da, hau da, uretan disolbaezina albo katean indol talde bat duelako.
Gainera, serotonina neurotransmisorearen askapenerako ezinbestekoa da. Honi esker, antsietatea, insomnioa eta estresa erregulatzen dira.

## Erreferentziak

* ↑ Euskalterm: [Farmakoak Hiztegia] [2022]

## Kanpo estekak

* Datuak: Q181003
* Multimedia: Tryptophan / Q181003
# Torrente 5: Operación Eurovegas

Torrente 5: Operación Eurovegas 2015eko Santiago Segura espainiar zinema zuzendariaren filma da.

## Sinopsia

Oharra: Atal honek istorio osoa edo amaiera argitzen du.
Torrente 2018an aterako da espetxetik. Aurkituko duen Espainia ez dator bat bere idealekin, eta "legez kanpoko" bihurtzea erabakiko du. Espetxeko harreman baten bidez, John Marshall aurkituko du Torrentek: Eurovegaseko kasino-hotel nagusia planifikatu zenean, hura arduratu zen segurtasuna gainbegiratzeaz.

## Aktoreak

* Santiago Segura: José Luis Torrente.
* Alec Baldwin: John Marshall.
* Angy Fernández: Chiqui.
* Julián López: "El Cuco"
* Neus Asensi: Amparito.
* Carlos Areces: Ricardo Martín Lafuente "Ricardito".
* Bigotes y Dientes: Bigotes y Dientes.
* Jesulín de Ubrique: Jesusín
* Chus Lampreave: "la Reme"
* Tomás Roncero: Kataluniako futbol selekzioaren entrenatzailea
* Jorge D'Alessandro: Argentinako futbol selekzioaren entrenatzailea
* Josep Pedrerol: kirol kazetaria
* Xavier Deltell: Torrelavega.
* Señor Barragán: Manolito Barragán
* Leonardo Dantés: laguna
* Anna Simon: La Paqui
* María José Campanario: txiroa
* Fernando Esteso: Ramiro Cuadrado
* Florentino Fernández: Genaro Martín Lafuente
* El Langui: Cabañas.
* Jimmy Barnatán: akrobata nano
* Cañita Brava: Antoñito
* Pablo Motos: Eurovegasko zaindaria
* Leo Harlem: Eurovegasko zaindaria
* Silvia Abril: Encarni
* Andreu Buenafuente: Manolo
* Chiquito de la Calzada: Eurovegasko zaindaria
* Víctor Sandoval: Eurovegasko zaindaria
* Paco Collado: Eurovegasko zaindaria
* José Mota: Eurovegasko zaindaria
* Imanol Arias: aireportuko zaindaria
* Calma Segura: neskatoa
* Andrés Pajares: harreragile
* El Gran Wyoming: aireportuko zaindaria
* Ricardo Darín: Boeing 747 pilotatzeko tutoriala
* Josema Yuste: Eurovegasko zuzendaria
* Falete: La Chelo
* El Hombre de Negro: Eurovegasko zaindaria
* Raymond Pozo (cameo)
* Miguel Céspedes (cameo)
* Rafael Mora: Rafa Mora
* Rubén Doblas Gundersen: futbolzalea
* Miguel Ángel Rogel: futbolzalea
* Guillermo Díaz: futbolzalea
* Ismael Prego: futbolzalea
* Álex Alzina: futbolzalea

## Erreferentziak

* ↑ www.sansebastianfestival.com

## Kanpo estekak

* Datuak: Q16641781
# Torrente 2: Misión en Marbella

Torrente 2: Misión en Marbella (euskaraz Torrente 2: Misioa Marbellan) 2001eko Santiago Segura espainiar zinema zuzendari, godoigile eta ekoizlearen komedia filma bat da. Bertan, Santiago Segura, Gabino Diego, Tony Leblanc, José Luis Moreno, Inés Sastre, Arturo Valls, Juanito Navarro, Eloi Yebra, Rosanna Walls, Carolina Bona, Paloma Cela, José Luis López Vázquez, Cristina Tárrega, Esther Cañadas, Yola Berrocal eta Francisco Granados aktoreek antzeztu zuten.
Jatorrizko, 1998ko Torrente: El brazo tonto de la ley ("Torrente, legearen beso tentela") filmaren jarraipena edo bigarren zatia da, 2005an Torrente 3: El protector ("Torrente 3:Babeslea") filmak jarraitu ziolarik.
Filma hau Marbella hirian girotu zen.

## Aktoreak

Oharra: Atal honek istorio osoa edo amaiera argitzen du.
Kutsaduraren aurka borrokatzeagatik aski ospetsua den Giannina Ricci (Yvonne Sciò) eurolegebiltzarkidea Petronosa multinazionala jendaurren salatzeko asmoz Espainiara joan berria da. Enpresa hartako zuzendaritza batzordea egoera honekin urduri dagoenez eurolegebiltzarkidearen babesa ahalik eta txarrena izan dadin poliziako hainbat kide erosiko ditu, hauek betekizun eskas horretarako ardura José Luis Torrente xelebreari emango diotelarik, hark berak aukeratutako laguntzaile are eta xelebregoekin batera Giannina "babestu" eta gauzak oker egingo dituela ziur baidaude.

## Aktoreak

* Santiago Segura ... Torrente, aktorea pertsonaia antzeztko helburuz 20 kilo loditu zen
* José Mota ... Josito
* Carlos Latre ... Pepito Torrente, Torrenteren semea
* Javier Gutiérrez ... Juan Francisco Solís
* Yvonne Sciò ... Giannina Ricci
* Enrique Villén ... Salas
* Luis Larrodera ... Menéndez
* Silvia Gambino ... Vanessa
* Tony Leblanc ... Mauricio Torrente
* Ruth Zanón ... Fiorella
* Xavier Deltell ... Linares
* Jimmy Barnatán ... José María
* Fabio Testi ... Montellini Roures
* Beatriz Castillo ... azafata petrala
* Lucía Lapiedra ... putetxeko dantzaria
* Edda Díaz ... Torrenteren alboan doan hegazkineko pasaiaria

### Kameoak

* Zinema zuzendariak: Oliver Stone, Chris Columbus eta Guillermo del Toro.
* Umoristak: Andreu Buenafuente, Florentino Fernández, Marcos Mundstock, Santiago Urrialde, Fofito eta Señor Barragán.
* Kirolariak: Fernando Torres, Iker Casillas, Iván Helguera, Guti, Fran Murcia y Luís Figo.
* Aktoreak: Ines Sastre, Benicio Del Toro, Helga Liné, Carlos Iglesias, Carlos Pumares, Miriam Sánchez, Tony Leblanc, Pablo Pinedo, Eduardo Gómez eta Eduardo García (Torrente haurra).
* Abeslariak: Dani Martín eta El Fary
* Bestelakoak: El Risitas eta Cañita Brava

## Kanpo estekak

* Torrente 2: Misión en Marbella filmaren IMDBko fitxa irakurgai (Ingelesez)
* Torrente 2: Misión en Marbella filmaren trailer edo iragarkia ikusgai (Gaztelaniaz)
* Datuak: Q1582752
# Torrente 3: El protector

Torrente 3: El protector (euskaraz Torrente 3: Babeslea) 2005eko Santiago Segura espainiar zinema zuzendari, gidoilari, ekoizle eta aktoreak zuzendu, idatzi, ekoitzi eta antzeztutako komedia film bat da. Santiago Segura, José Mota, Carlos Latre, Javier Gutiérrez, Yvonne Sciò, Enrique Villén, Luis Larrodera, Silvia Gambino, Ruth Zanón, Xavier Deltell, Tony Leblanc, Jimmy Barnatán, Eduardo García eta Beatriz Castillo aktoreek antzeztu zuten.
Berez, Kevin Costner eta Whitney Houston aktoreek antzeztutako 1992ko The Bodyguard (Bizkartzaina) estatubatuar filmaren parodia bat da.

## Argumentua

Oharra: Atal honek istorio osoa edo amaiera argitzen du.
Giannina Ricci (Yvonne Sciò) europarlamentaria enpresa kutsatzaileen aurka egiteagatik ezaguna, Espainiara joan eta Petronosa multinazionalaren jarduera jendaurrean salatzeko asmoa du. Enpresa horretako zuzendaritza egoera honekin deseroso sentitu eta europarlamentariaren zaintza zeharo txarra izan dadin espainiar poliziaren kideak erosiko ditu, horregatik Giannina babesteko betekizuna José Luis Torrente (Santiago Segura) eta berak hautatutako pertsonaia xelebreez osatutako talde bati emango diote.
Gainera, film honetan Torrenteren zenbait ohituren hastapenak ere agertzen dira. Txixa egin ondoren baino aurretik eskuak zergatik garbitzen dituen azaltzen da, bai eta bere masturbatzeko zaletasun gehiegizkoa ere. Bestelakoan, film honetan ere aurrekoetan bezalaxe, Torrentek tabernariari "whiskytan sei mila pezeta zortzen" jarraitzen du.

## Aktoreak

* Santiago Segura: José Luis Torrente
* José Mota: Josito
* Javier Gutiérrez: Juan Francisco Solís
* Yvonne Sciò: Giannina Ricci
* Carlos Latre: Pepito Torrente, Torrenteren semea
* Enrique Villén: Salas
* Luis Larrodera: Menéndez
* Silvia Gambino: Vanessa
* Ruth Zanón: Fiorella
* Tony Leblanc: Mauricio Torrente / Amona
* Fabio Testi: Montellini Roures
* Xavier Deltell: Linares
* Jimmy Barnatán: José María
* Beatriz Castillo: Azafata zakarra
* Lucía Lapiedra: Putetxeko dantzaria
* Edda Díaz: Hegazkineko Torrenteren alboko bidaiaria

### Agerpen bereziak

* Zinema zuzendariak: Oliver Stone, Chris Columbus eta Guillermo del Toro.
* Umoristak: Andreu Buenafuente, Florentino Fernández, Marcos Mundstock, Santiago Urrialde, Fofito eta Señor Barragán.
* Kirolariak: Fernando Torres, Iker Casillas, Iván Helguera, Guti, Fran Murcia eta Luís Figo.
* Aktoreak: Benicio del Toro, Helga Liné, Carlos Iglesias, Carlos Pumares, Miriam Sánchez, Tony Leblanc, Pablo Pinedo, Eduardo Gómez eta Eduardo García (Torrente haurtzaroan).
* Abeslariak: Dani Martín eta El Fary
* Bestelakoak: El Risitas eta Cañita Brava

## Kanpo estekak

* IMDBko fitxa irakurgai (Ingelesez)
* Datuak: Q693660
# Tomás Ó Criomhthain

Tomás Ó Criomhthain, ingelesez Thomas O'Crohan izenez itzulia (1856ko abenduaren 21a, Blasket uharteak, Kerryko konderria – 1937ko martxoaren 7a, Irlandako Errepublika) irlandar idazle bat izan zen. Bere ama hizkuntza irlandera izan zen eta bere eleberri eta idatziak hizkuntza horretan idatzi eta argitaratu ziten, gerora ingelessera itzuliak izan zirelarik.
Lehen Mundu Gerraren ondoren Killarney udalerriko Brian Ó Ceallaigh-ek bultzaturik egunkari bat idazten hasi zen. Ó Ceallaighek Maxim Gorky eta Pierre Loti idazleen eleberriak erakutsi zizkion, haietan arrantzaleen eguneroko gora beherak agertzen zirelarik, hauek Ó Criomhthainentzat inspirazio iturri izan ziren. Ó Criomhthainek Ceallaighiri bost urtez egunero irlanderaz gutunak idatzi zizkio, harek Pádraig Ó Siochfhradha idazle eta irakasleari bidali eta azken honek argitaratu egin zituen. Ó Ceallaighek Ó Criomhthaini bere bizitzari buruzko eleberria idatzi zezan bultzarazi zuen, honela An t-Oileánach eleberria idatzi zuen.
Bi eleberri idatzi zituen: Allagar na h-Inise ("Uharteko Esamesak"), 1918-1923 bitartean idatzia eta 1928an argitaratua, eta An t-Oileánach ("Uhartearra"), 1923an amaitua eta 1929an argitaratua. Bi eleberri hauek garai bateko Blasket uharteetako bizimodua deskribatzen dute, hau itsasoari oso latza izateaz gain itsasoari lotua zegoelarik.

## Iruditegia

* Ó Criomhthainen omenezko zigilua.
* Ó Criomhthain 1929. urte aurretik.
* Ó Criomhthainek marraztutako Blasket uharteen mapa.
* An t-Oileánach liburuaren azala.

## Ikus gainera

* Peig Sayers
* Muiris Ó Súilleabháin
* Blasket uharteak

## Kanpo loturak

* Tomás Ó Criomhthain idazleari buruzko argibidea (Ingelesez)
* Datuak: Q724794
* Multimedia: Tomás Ó Criomhthain / Q724794
# Tomás Villalba Albín

Tomás Villalba Albín (Dolores, gaur egun Soriano departamendua, 1805eko abenduaren 9a - Montevideo, 1886ko uztailaren 12a) Uruguaiko bitarteko lehendakaria izan zen 1865eko otsailean.

## Kanpo estekak

* Datuak: Q887769
* Multimedia: Tomás Villalba / Q887769
# Tomás Yerro

Tomás Yerro Villanueva (Lerin, 1950eko otsailaren 11 – Iruñea, 2021eko apirilaren 10a) nafar poeta, filologo eta katedraduna izan zen.

## Biografia

Nafarroako Unibertsitatean Filologia Erromanikoa ikasi zuen. Nafarroako Unibertsitateko eta Nafarroako Unibertsitate Publikoko irakasle izan zen, eta literatur lanak argitaratu zituen hainbat hedabidetan. Nafar Ateneoa sortzeko prozesuan parte hartu zuen, eta Nafarroako Gobernuan ere izan zituen ardurak: Nafarroako Gobernuko Kultur Ekinaldien zerbitzuko buru izan zen 1991tik 1995era, eta Kultura zuzendari nagusi 1995etik 1999ra. Bestetik, Río Arga. Revista navarra de poesía aldizkariaren zuzendaria ere izan zen.

## Lanak

Bere lan nagusiak honakoak dira:
* Aspectos técnicos y estructurales de la novela española actual (1977)
* "Río Arga", revista poética navarra: estudio y antología (Charo Fuentesekin batera, 1988)
* Escritores navarros actuales: antología (koord. 1990)
* Narrativa española actual 1993-1997 (1998)
* Por la senda del Quijote (koord. 2005)
* Amado Alonso: el español de las dos orillas (koord. 2014).

## Erreferentziak

* ↑ «Tomas Yerrok jasoko du Vianako Printzea saria» Berria 2019-04-05 CC BY-SA 4.0 lizentziapean.
* ↑ (Gaztelaniaz) «El escritor y profesor Tomás Yerro, Premio Príncipe de Viana de la Cultura 2019» Diario de Navarra 2019/04/05.
* Datuak: Q62827435
* Multimedia: Tomás Yerro / Q62827435
# Tomás Zubiria

Tomás Zubiria Ybarra (Bilbo, 1857ko uztailaren 28a - ibidem, 1932ko irailaren 21a) bilbotar ingeniari eta enpresaburua izan zen, Zubiriako konde izendatua.
Aita Cosme Zubiria Etxeandia (1808–1882) eta ama Prudencia Ybarra Gutiérrez de Caviedes (1819–1882) izan zituen. Carmen Somonte Basabe (1868–1952) ezkondu eta hamar seme-alaba izan zituzten.
1894an Luis Zubiria anai nagusia hil zenean, Labe Garaietan sartu zen eta hurrengo 30 urteetan bere presidentea izan zen. La Navalen presidentea eta Banco de Vizcaya (1901), Compañía Marítima del Nervión (1907) edo Arriola, Arisqueta y Cía. (1920) elkarteen sortzailea izan zen.
1901 eta 1918 artean, diputatua izan zen. 1919an Liga de Acción Monárquicaren sortzaileetako bat izan zen.

## Genealogia

Zuhaitz genealogikoa :
Tomás María Zubiría y Somonte
José Luis Zubiría y Somonte
Rafael María Zubiría y Somonte
María Isabel Zubiría y Somonte
Juan Manuel Zubiria Uhagón
Tomás de Zubiria
José Luis Zubiria Uhagón
Cosme Damián Zubiria Echeandia
Manuela de Echandia y Abona
Manuel Zubiria Somonte
Ramón Zubiria Uhagón
Tomás Zubiria Ybarra
Jose Antonio Ybarra De los Santos
Agustín Zubiría y Somonte
Antonio Zubiria Uhagón
Prudencia María Juana Ybarra Gutiérrez de Caviedes
Jerónima Genoveva Gutiérrez de Caviedes y de la Losa
Antonio Zubiría y Somonte
Cosme Zubiria Uhagón
Tomás Zubiría y Somonte
Pedro de Zubiría y Somonte
Gabriel Zubiría y Somonte
Carlos Zubiría y Somonte
María del Carmen Zubiría y Somonte :

## Kanpo estekak

* Datuak: Q6148718
* Multimedia: Tomás de Zubiría Ybarra / Q6148718
# Tomás de Iriarte

Tomás de Iriarte Oropesa (La Orotava, Tenerife, Espainia, 1750eko irailaren 18a - Madril, Espainia, 1791ko irailaren 17a) idazle neoklasikoa izan zen.

## Bizitza

Hamahiru urte zituela joan zen Madrila, eta han heziketa klasikoa jaso zuen. José Cadalsoren eta Fernández de Moratínen adiskide izan zen. Itzulpen-lanetan aritu zen hasieran Espainiako Estatu Idazkaritzarako, eta Espainiako Gerra Kontseiluko artxibozaina izan zen aurrerago. Iriarteren literatura-arrakasta hiru lani zor zaio: Horazioren Ars Poeticaren itzulpena (1777); Fábulas literarias (1782, Literatura alegiak), olerki satiriko eta moralzaleen bilduma; eta Los literatos en Cuaresma (1779, Literatura jendea Garizuman) satira-lana. Garai hartan ohi zenez, eztabaida ugari izan zituen idazle askorekin.
Hiru komedia moral idatzi zituen hitz neurtuetan: El señorito mimado (1790); La señorita malcriada (1788) eta El don de gentes (1790), eta antzezlan bat pertsonaia bakarrarentzat: Guzmán el Bueno (1787).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q135326
* Multimedia: Tomás de Iriarte / Q135326
# Tomás de Anchorena

Tomás Manuel de Anchorena (Buenos Aires, 1783ko azaroaren 29a - 1847ko apirilaren 29a ) Argentinako politikari eta abokatua izan zen, Beste 32 diputaturekin batera Argentinako independentzia aldarrikapenaren akta sinatzeagatik ezaguna da.
Anchorena Buenos Airesen jaio zen eta San Carlos Errege Ikastetxean ikasi zuen, ondoren Legeetan Doktore graduatu zen Charcasko Unibertsitateko tituluarekin 1807an, Peru Garaian.
1847an hil zen, eta gaur egun bere gorpuzkiak La Rekoleta hilerrian daude, familiaren mausoleoan. Clara García de Zúñiga andrearekin ezkonduta zegoen, Erregeordetzako familia aberatsenetako batekoa (Victorio García de Zúñiga Warnes lurjabearen eta Maria del Carmen García de Zúñiga lehengusinaren alaba).
Hamabost seme-alaba izan zituzten, horien artean Tomás Severino de Anchorena nabarmentzen delarik.

## Jatorri genealogikoa

Anchorenatarren familia Nafarroako Baztan haranetik zetorren, eta han nabarmendu zen Antso Abarka erregearen defentsan, frantsesen aurkako gerra zela-eta arrisku larrian baitzegoen. Domingo de Anchorena Juana Zanduetarekin ezkonduta zegoen, eta 1739an Barroetako oinetxean zeuden, zeinaren kanpoko fatxadan Antsok emandako armarria zegoen, jabeen inskripzioekin.
* Datuak: Q1443439
# Tomás de Sosa

Tomás de Sosa (Lasarte, ? - ) euskal txirrindulari ohia da. 1932 eta 1941 artean txirrindulari profesionala izan zen eta errepidean ez zuen garaipenik lortu.

## Palmaresa

1933
* Donostia, Ategorrieta Saria
1940
* Espainiako Ziklo-kros Txapelketa: 3.a

## Taldeak

* Umore Ona (1932)
* Caddies Club de Lasarte (1933-1934)
* C.D. Espanyol (1935)
* Independente (1946-1941)

## Erreferentziak

* ↑ www.urtekaria.com
# Tomás Ó Fiaich

Tomás Seámus O'Fiaich (Cullyhanna, 1923ko azaroaren 3a - Tolosa Okzitania, 1990eko maiatzaren 8a) irlandar kardinala izan zen.
1948an apaiztu zen eta, ondoren, Irlandako Erdi Aroko historia ikasi zuen University College Dublinen eta zientzia historikoak Lovainako Unibertsitate Katolikoan. 1959tik 1974ra Irlandako Historia Modernoko irakaslea izan zen Irlandako apaiztegin. Irlandar kulturaren eta hizkuntzaren aditu nabarmena izan zen.
Paulo VI.a aita santuak Armagheko artzapezpiku eta Irlanda osoko primatu izendatu zuen 1977an. Joan Paulo II.ak 1979an kardinal izendatu zuen. Preso errepublikarrak bisitatu zituen kartzelan, eta bitartekaritzak egin zituen gose-grebak amaitzeko. Bihotzekoak jo zuen Lourdes santutegira erromes zihoala, eta Tolosa Okzitaniako ospitale batean hil zen.

## Lanak

* Edmund O'Reilly, Archbishop of Armagh 1657–1669, in Father Luke Wadding Commemorative Volume, pp. 171–228 (Franciscan Fathers), 1957.
* Irish cultural influence in Europe, 6th to 12th century, Dublin, 1967.
* The Irish Bishops and The Conscription Issue 1918, in The Capuchin Annual, 1968.
* Columbanus in His Own Words (Dublin: Veritas Publications, 1974)
* Virgil's Irish background and departure for France, in Seanchas Ardmacha, ix (1985), pp. 301–17.
* Gaelscrínte san Eoraop. Dublin, 1986.
* Irish monks in Germany in the late Middle Ages, in The Church, Ireland and the Irish, (ed. W.J. Sheils and Diana Wood), Oxford, 1989; studies in Church history, xxv, pp. 89–104.
* The early period, in Rémonn Ó Muirí (ed.) Irish Church History Today, pp. 1–12, Armagh [1991?]
* Virgils Wededegand in Irland und sein Weg auf den Kontinent, in Virgil von Salzburg, pp. 17–26 (data ezezaguna)

## Kanpo estekak

* Datuak: Q613935
* Multimedia: Tomás Ó Fiaich / Q613935
# Trémorel

Trémorel (bretainieraz Tremorae) Côtes-d'Armor departamenduan dagoen Bretainiako udalerria da.

## Kanpo estekak

* Datuak: Q226753
* Multimedia: Trémorel / Q226753
# Trémont (Orne)

Trémont Frantziako udalerria da, Orne departamenduan dagoena, Normandia eskualdean. 2013an 101 biztanle zituen.

## Demografia
### Biztanleria

2007an Trémont udalerrian erroldatutako biztanleak 101 ziren. Familiak 40 ziren, horien artean 12 pertsona bakarrekoak ziren (4 bakarrik bizi ziren gizonak eta 8 bakarrik bizi ziren emakumeak), 16 seme-alabarik gabeko familiak ziren eta 12 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 52 etxebizitza zeuden, 40 familiaren etxebizitza nagusia ziren, 10 bigarren erresidentzia ziren eta 2 hutsik zeuden. Etxebizitza guzti hauek 48etxeak ziren. 40 etxebizitza nagusietatik 27 bere jabearen bizilekua ziren, 11 alokairuan okupaturik zeuden eta 2 doan lagata zeuden; 4 etxek bi gela zituzten, 4 etxek hiru zituzten, 13 etxek lau zituzten eta 19 etxek bost zituzten. 35 etxek euren parking plaza propioa zuten azpian. 23 etxetan ibilgailu bat zegoen eta 16 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Trémont udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 0 |
| 0 | 75-79 | 0 |
| 0 | 70-74 | 0 |
| 4 | 65-69 | 0 |
| 4 | 60-64 | 8 |
| 0 | 55-59 | 4 |
| 4 | 50-54 | 0 |
| 8 | 45-49 | 4 |
| 0 | 40-44 | 8 |
| 4 | 35-39 | 4 |
| 0 | 30-34 | 4 |
| 12 | 25-29 | 4 |
| 0 | 20-24 | 4 |
| 8 | 15-19 | 4 |
| 4 | 10-14 | 4 |
| 4 | 5-9 | 4 |
| 8 | 0tik 4ra | 8 |

## Ekonomia

2007an lan egiteko adina zuten pertsonak 59 ziren, horien artean 42 aktiboak ziren eta 17 inaktiboak ziren. 42 pertsona aktiboetatik 39 lanean zeuden (22 gizon eta 17 emakume) eta 3 langabezian zeuden (1 gizon eta 2 emakume). 17 pertsona inaktiboetatik 12 erretiraturik zeuden, 3 ikasten zeuden eta 2 "bestelako inaktibo" gisa sailkaturik zeuden.

### Ekonomia jarduerak

2007an zeuden 4 komertzioetatik, 1 erauzte enpresa zen, 2 ostalaritza eta jatetxe enpresak ziren eta 1 zerbitzu enpresa zen.
2000. urtean Trémont udalerrian 13 nekazaritza-ustiategi zeuden, 776 hektarea erabiltzen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Exploitations agricoles

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q1346815
* Multimedia: Trémont (Orne) / Q1346815